DBV-takke kan dalk sluit ná virus-uitbraak | Maroela Media
DBV-takke kan dalk sluit ná virus-uitbraak
Argieffoto: unsplash, Pixabay
Die uitbreek van 'n virus by twee Oos-Kaapse takke van die Dierebeskermingsvereniging (DBV) en gevolglike medisynerekeninge van derduisende rande, het tot gevolg dat dié takke moontlik binnekort hul deure sal moet sluit.
Annette Rademeyer, 'n woordvoerder van die DBV, het gesê die takke is tans in só 'n finansiële krisis gedompel dat dit bykans onmoontlik geraak het om hul pligte behoorlik uit te voer.
Die DBV-takke in King Williams Town en Oos-Londen is in 'n ernstige krisis gedompel nadat daar onderskeidelik 'n Parvo-virus en die sogenaamde hondehok-hoes ("kennel cough") by die takke uitgebreek het. Volgens Rademeyer is die behandeling vir veral die Parvo-virus besonder duur en moet die King Williams Town-DBV soveel as R40 000 per maand opdok vir die aankoop van medisyne en veeartsenyvoorraad.
"Die maandelikse bedryfskoste van die Oos-Londen-DBV beloop ongeveer R240 000 en die bedryfskoste vir die DBV in King Williams Town beloop R180 000 per maand," het sy verduidelik. "Dit is ook nie net die lewe van die diere wat in gedrang is as die DBV-takke sou sluit nie: Altesaam 44 werknemers se lewensbestaan is ook op die spel."
Sy het gesê die DBV-takke vervul al dekades lank 'n onmisbare rol in die gemeenskap. Die Oos-Londen-DBV is byna 100 jaar oud, terwyl die King Williams Town-DBV die gemeenskap al 57 jaar bedien.
"Hierdie is werklik nie 'n skrikmaaktaktiek nie. Die DBV ontvang geen befondsing deur die regering nie en hul dienste in die gemeenskap is noodsaaklik. Mense wat gewoonlik vir die DBV geld skenk word ongetwyfeld ook geraak deur die sukkelende ekonomie, wat bydra tot die slegte situasie," het Rademeyer gesê.
"Die maandelikse betalings van onderskeidelik R10 000 en R6 600 wat die DBV-takke van die onderskeie munisipaliteite ontvang om as die munisipale-diereskuilding te funksioneer en alle rondloperdiere in te neem en te versorg, is hoegenaamd nie genoeg om die takke se bedryfskoste te dek nie. Jare lange pogings om meer geld uit die munisipaliteit te kry was tot dusver tevergeefs."
Rademeyer het 'n beroep op die publiek gedoen om hulle by te staan met droë en nat kos vir honde en katte, asook voer vir plaasdiere. Kontantdonasies kan ook direk in die takke se bankrekeninge inbetaal word.
Albei die DBV-takke is geregistreerde nie-winsgewende organisasies wat jaarliks geoudit word. Persone wat dien op die takke se besturende raad ontvang geen betaling nie en baie van die personeel werk ook op vrywillige basis.
King Williams Town DBV
FNB (King Williams Town-tak)
King Williams Town Oos-Kaap Oos-Londen
Deurbraak ná vlaag inbrake in Pta-Oos
Man spring uit bewegende motor tydens kaping
Dit sal so jammer wees as hulle moet sluit. Hierdie mense doen wonderlike werk.
Ek het min simpatie met die DBV. Ek het n geleendhuid ge bied om diere by die DBV in te neem. Maar die voorwaardes en moets en moenies was te swaar vir my. N bitter min mense kan aan al die drug vol doen.
Dis is my voorstel. Sit die diere uit en kry klaar, wand hul gaan dit doen in elke ge val. Nou ly hul in elke geval.
Ek sal nie n send vir hul gee nie. Jy word in elke geval ook nie eers ordentelik ont vang of ge help nie.
M – ek stem. Maar as ek vat wat ons die paar keer wat ons hul moes gebruik aan veeartse moes betaal…sowaar dis baie geld. Kan hulle nie maar die medsiyne in die gevalle se kostes afskryf nie. Ek weet hulle het ook onkostes maar sowaar, gee hulle dan laaang tydperke om af te betaal, sekerlik maak hul genoeg uit gewone ouens om dit te kan doen? Ek het nog nooit van 'n arm veearts gehoor nie! Dit sal chaoties wees as twee takke sommer moet sluit – die arme diere wat nie gevra het om gebore te word en… Lees meer »
Hoekom kan die Regering nie ook vir die DBV's geld in 'n maand in hulle jaarlikse begroting inwerk soos wat hulle met hospitale doen nie?? Dis vir my skokkend hoeveel honde by die DBV en ander instansies deesdae is. Mense moet beter na hul diere ook kyk en nie net daar gaan aflaai nie. Strenger maatreels moet uitgevoer word in SA as jy 'n hond wil aanneem of koop en ook die "backyard breeders" moet gestop word. Die probleem is vir baie mense is 'n puppy tog te oulik en sodra hy groter word is dit ou-nuus. Bring hondelisensies terug… Lees meer »
Die groot sondebokke is hierdie mense in die informele nedersettings. Hulle kan eenvoudig nou ma net nie vir n dier sorg nie en meeste van die diere by die DBV is hulle diere. Moenie iets aanhou waarvoor jy nie kan sorg nie so eenvoudig soos dit en dit geld vir almal……… Jy is reg Leonie hondelisensies kan werk ma ek kan jou waarborg die mense in die informele nedersettings gaan dit definitief nie betaal nie……